Verdens første luksus-SUV som kabriolet
For noen få år siden valgte Nissan å parkere sin variant, før den kom på veien. Nissan Murano CrossCabriolet var en kjempeidé da den ble viste i 2011, bortsett fra at kundene ikke var enige. Hele prosjektet ble droppet et par år senere. Trolig har Land Rover sjekket den historien, for nå går de veldig høyt ut med sin Range Rover Evoque Convertible, med offisielle bilder. Vi har sett bilder av den før, under testing i ørken og dype elveleier og på motorveier – budskapet har åpenbart vært at dette blir en Evoque, som du kjenner den – bare med en liten finesse på toppen. Se video og stort billedgalleri på BilNorge.noOg den finessen er spennende nok. Et kanvastak som folder seg på plass på under 20 sekunder (og som bruker et par sekunder mer på å reise seg). Men det er flere elementer i denne avdelingen. Taket folder seg i en Z, akkurat som på en 911 Cabriolet, slik at den forreste delen av taket ligger som et deksel over det hele når taket er slått ned. Det ser svært ryddig ut. Sikkerheten tas vare på ved at veltebøyler popper opp dersom følere merker at nå er noe i ferd med å gå galt. Og på minussiden, men det er det ikke noe å gjøre ved, er bagasjevolumet krympet til 251 liter, halvparten av det du finner i en Evoque med fast tak. Det er fremdeles plass til fire, og med to trimnivåer burde du kunne få akkurat det du er ute etter. Se: Mercedes' Tokyo-visjonLand Rovers utvalg av firesylindrede bensin- og dieselmotorer inkluderer den kraftige Si4-bensinmotoren med 240 hk. Alternativt kan man velge 2,0-liters dieselmotorer med 150 hk eller 180 hk. I tillegg, selvfølgelig, til firehjulsdriften med alt den inneholder av ulike program og innstillinger for terrengkjøring. Lanseringen ble ganske storslagen: Midt i London og belyst av 20 skikkelige prosjektører på til sammen 400.000 lumen, samtidig som man brukte det fantastiske springvannet i Granary Square som bakgrunn. Der har du 1080 vannkilder, alle kontrollert individuelt og opplyst av over 4000 led-lamper. Disse kombineres for å skape enorme pixel-bilder. Denne gangen illuderte man de skiftende årstidene, for å presisere at her har du en bil for All Seasons. Bilen kommer til å debutere på Los Angeles utstillingen og vil være på markedet til våren.Prisen i Norge er foreløpig ukjent, men modellen med fast tak koster fra rett i underkant av 500.000 kroner og oppover (før ekstrautstyr). Den norske importøren, BC Norway, sier det er vanskelig å vite helt nøyaktig hvordan nisjeproduktet vil slå an, men har satt et nøkternt estimat på 20 biler fra salgsstart og ut året.
Nå er den her. Offisielt. Verdens første luksus-SUV med taket ned.